హైదరాబాద్: విద్యుత్ సమస్యలపై నిరాహార దీక్ష చేస్తున్న తెలుగుదేశం పార్టీ ఎమ్మెల్యేలు తమ దీక్షను శుక్రవారం కొనసాగిస్తున్నారు. దీక్షలో పాల్గొన్న ఎమ్మెల్యే సత్యవతి రాథోడ్ శుక్రవారం అస్వస్థతకు గురయ్యారు. ఆమె రెండు రోజులుగా జ్వరంతో బాధపడుతున్నారు. విద్యుత్ సమస్య పైన గత నాలుగు రోజులుగా దీక్ష చేస్తున్న పార్లమెంటు సభ్యుడు సిఎం రమేష్ ఆరోగ్యం ఆందోళనకరంగా ఉంది.
పాత ఎమ్మెల్యే క్వార్టర్సులో కూర్చున్న ఇరవై ఐదు మంది ఎమ్మెల్యేలు, ఎంపీల ఆరోగ్యాన్ని వైద్యులు ఈ రోజు ఉదయం పరీక్షించారు. వారిలో తొమ్మిది మంది ఎమ్మెల్యేల ఆరోగ్య పరిస్థితి విషమంగా ఉందని వైద్యులు చెప్పారు. అయితే, ప్రభుత్వం దిగి వచ్చి విద్యుత్ సమస్యను పరిష్కరించే వరకు ఆందోళన కొనసాగుతుందని నేతలు చెప్పారు. దీక్ష చేస్తున్న ఎమ్మెల్యేలు అక్కడే పార్టీ అవిర్భావ దినోత్సవ కార్యక్రమంలో పాల్గొన్నారు.
తెలుగుదేశం పార్టీ ఆవిర్భావ దినోత్సవం సందర్భంగా నగర పార్టీ అధ్యక్షుడు తలసాని శ్రీనివాస్ యాదవ్ ఇతర పార్టీ శ్రేణులు ఎన్టీఆర్ ఘాట్‌కు వచ్చి నివాళులు అర్పించారు. టిడిపి ఈ రోజు 32వ సంవత్సరంలోకి అడుగు పెడుతోంది. ఈ సందర్భంగా తలసాని మాట్లాడుతూ... రాబోయే ఎన్నికల్లో పార్టీని అధికారంలోకి తీసుకు రావడమే తమ ముందున్న లక్ష్యమన్నారు.
ఎన్టీఆర్ ట్రస్టు భవనంలో టిడిపి నేత, మాజీ మంత్రి పెద్దిరెడ్డి పార్టీ పతాకాన్ని ఆవిష్కరించారు. ఈ సందర్భంగా ఆయన మాట్లాడుతూ అవినీతి అనే పదాన్ని ఉచ్చరించడానికి భయపడే విధంగా టిడిపి పాలన సాగిందన్నారు. సమాజమే దేవాలయం, ప్రజలే దేవుళ్లు అనే నినాదంతో స్వర్గీయ నందమూరి తారక రామారావు టిడిపిని స్థాపించారన్నారు.
పార్టీ అధ్యక్షుడు నారా చంద్రబాబు నాయుడు తూర్పు గోదావరి జిల్లా పెదపూడిలో ఆవిర్భావ దినోత్సవంలో పాల్గొన్నారు. ఆయన వస్తున్నా మీకోసం పాదయాత్రలో ఉండటంతో అక్కడే ఉత్సవంలో పాల్గొంటారు. విద్యుత్ సమస్య పైన దీక్ష చేస్తున్న ఎమ్మెల్యేలతో చంద్రబాబు మాట్లాడారు.
satyavathi rathod telugudesam dadi veerabhadra rao ntr సత్యవతి రాథోడ్ తెలుగుదేశం దాడి వీరభద్ర రావు ఎన్టీఆర్
hyderabad: vidyut samasyalapai nirahara deeksha chestunna telugudesam party emmelyelu tama deekshanu sukravaaram konasaagistunnaaru. deekshalo palgonna emmelye satyavati rathod sukravaaram aswasthataku gurayyaru. aame rendu rojulugaa jwaramtho baadhapadutunnaaru. vidyut samasya paina gatha naalugu rojulugaa deeksha chestunna paarlamentu sabhyudu cm ramesh aarogyam aandolanakaramgaa undi.
paata emmelye quartersulo kuurchunna iravai aidu mandi emmelyelu, empeela aarogyaanni vaidyulu ee roju udayam pareekshinchaaru. vaarilo tommidi mandi emmelyela aarogya paristhiti vishamangaa undani vaidyulu cheppaaru. ayithe, prabhutvam digi vachi vidyut samasyanu parishkarinche varaku aandolana konasaagutundani nethalu cheppaaru. deeksha chestunna emmelyelu akkade party avirbhava dinotsava kaaryakramamlo paalgonnaaru.
telugudesam party aavirbhava dinotsavam sandarbhamgaa nagara party adhyakshudu talasani srinivas yadav itara party shrenulu ntr ghaatmu vachi nivaalulu arpinchaaru. tidipi ee roju 32va samvatsaramloki adugu pedutondi. ee sandarbhamgaa talasani maatlaadutuu... raboye ennikallo paartiini adhikaaramloki teesuku ravadame tama mundunna lakshyamannaru.
ntr trustu bhavanamlo tidipi netha, maji mantri peddireddy party pataakaanni aavishkarinchaaru. ee sandarbhamgaa aayana maatlaadutuu avineeti ane padaanni uchcharinchadaaniki bhayapade vidhamgaa tidipi paalana saagindannaaru. samajame devalayam, prajale devullu ane ninaadamtoe swargeeya nandamuri taaraka ramarao tidipini sthaapinchaarannaaru.
party adhyakshudu nara chandrababu nayudu thoorpu godavari jilla pedapudilo aavirbhava dinotsavamlo paalgonnaaru. aayana vastunna meekosam paadayaatralo undatamtho akkade utsavamlo palgontaru. vidyut samasya paina deeksha chestunna emmelyelatho chandrababu matladaru.
satyavathi rathod telugudesam dadi veerabhadra rao ntr satyavati rathod telugudesam daadi veerabhadra raavu ntr